CELEX: 32020D1525
Language: hu
Date: 2020-10-16 00:00:00
Title: A Bizottság (EU) 2020/1525 végrehajtási határozata (2020. október 16.) az egyes tagállamokban előforduló klasszikus sertéspestissel kapcsolatos járványügyi intézkedésekről szóló 2013/764/EU végrehajtási határozat mellékletének módosításáról (az értesítés a C(2020) 7008. számú dokumentummal történt) (EGT-vonatkozású szöveg)

20.10.2020   
               
               
                  HU
               
               
                  Az Európai Unió Hivatalos Lapja
               
               
                  L 346/31
               
            
         A BIZOTTSÁG (EU) 2020/1525 VÉGREHAJTÁSI HATÁROZATA
         (2020. október 16.)
         az egyes tagállamokban előforduló klasszikus sertéspestissel kapcsolatos járványügyi intézkedésekről szóló 2013/764/EU végrehajtási határozat mellékletének módosításáról
         
            
               (az értesítés a C(2020) 7008. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     A 2013/764/EU bizottsági végrehajtási határozat (3) a mellékletében felsorolt bizonyos tagállamokban, illetve azok régióiban előforduló klasszikus sertéspestissel kapcsolatos járványügyi intézkedéseket ír elő. Ezek az intézkedések az említett mellékletben felsorolt bizonyos területekről származó élő sertések, friss sertéshús, előkészített hús és sertéshúskészítmények szállítására vonatkozó tilalmakat is magukban foglalnak. Az említett végrehajtási határozatban előírt járványügyi intézkedések a 2001/89/EK tanácsi irányelvben (4) meghatározott intézkedésekkel párhuzamosan alkalmazandók, és a klasszikus sertéspestis terjedését hivatottak visszaszorítani különösen uniós szinten.
                  
               
                     (2)
                  
                  
                     A 2013/764/EU végrehajtási határozat úgy rendelkezik, hogy bizonyos – többek között a megfigyeléssel kapcsolatos – feltételek betartása mellett mentesség adható az egyes területekről származó élő sertések szállításának tilalma alól.
                  
               
                     (3)
                  
                  
                     Figyelembe véve azon megfigyelési és járványügyi intézkedések hatékonyságát, amelyeket Lettország a 2001/89/EK irányelvvel és a 2013/764/EU végrehajtási határozattal összhangban alkalmazott és a Növények, Állatok, Élelmiszerek és Takarmányok Állandó Bizottsága elé terjesztett, valamint tekintettel a betegség járványügyi helyzetének az említett tagállamban tapasztalt kedvező alakulására, Lettországnak a 2013/764/EU végrehajtási határozat mellékletében felsorolt valamennyi területét indokolt elhagyni az említett mellékletből.
                  
               
                     (4)
                  
                  
                     A 2013/764/EU határozatot a fentieknek megfelelően módosítani kell.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2013/764/EU végrehajtási határozat mellékletének 3. pontját el kell hagyni.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. október 16-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Bizottság 2013/764/EU végrehajtási határozata (2013. december 13.) az egyes tagállamokban előforduló klasszikus sertéspestissel kapcsolatos járványügyi intézkedésekről (HL L 338., 2013.12.17., 102. o.).
         
            (4)  A Tanács 2001/89/EK irányelve (2001. október 23.) a klasszikus sertéspestis elleni védekezésre irányuló közösségi intézkedésekről (HL L 316., 2001.12.1., 5. o.).